	Студијски програм: Војне науке

	Назив предмета: Докторска дисертација - теоријске основе

	Наставник/наставници: Ментор

	Статус предмета: Обавезни

	Број ЕСПБ: 20

	Услов: Самосталан истраживачки рад на изради докторске дисертације

	Циљ предмета

Основни циљ је припрема студента за самосталан истраживачки рад на изради докторске дисертације, па се пројекат може посматрати као прва фаза израде докторске дисератције. Уз помоћ ментора, студент се припрема да, уз овладање потребним научно-истраживачким методама и инструментаријем, и уз примену током студија стечених обимних и дубоких научно-стручних и стручно-апликативних знања, уочи конкретан актуелан проблем, постави и изложи план његовог решавања. 

	Исход предмета 

Студент је оспособљен за самосталан истраживачки рад у изборном подручју. Оспособљен је да пронађе расположиву и доступну научну литературу, да је анализира и да приреди упоредни преглед постојећих приступа и решења. Оспособљен је да постави сопствена мерила за критичку евалуацију постојећих решења и да у том смислу уочи предности и мане таквих решења. Оспособљен је да на основу претходне анализе уочи актуелан проблем у изучаваној ужој научној области за који верује да може током самосталног истраживачког рада да пружи значајне научне доприносе. Способан је да опише форму очекиваног научног доприноса, изложи полазне хипотезе и очекиване научне резултате. Такође, способан је да наведе основне методе истраживања које ће користити при решавању постављеног проблема и образложи њихов избор, наведе план истраживања са предвиђеном динамиком реализације, наведе оквирни садржај рада као приказа резултата истраживања и наведе литературу коју ће користити у истраживању.

	Садржај предмета

Након полагања свих испита и стицања 180 ЕСПБ, студент бира ментора и уз његову активну подршку спроводи самостални истраживачки рад у лабораторији или истраживачком центру Универзитета. Студент истражује проблем који је предмет његовог интересовања. Конкретан садржај рада зависи од одабраног изборног подручја. Пројекат на докторским студијама треба бити структуиран тако да студент: покаже обимно знање и дубоко разумевање проблема у делу студијског подручја које је изучавао на докторским студијама, тако што ће на основу шире литературе дати свеобухватан преглед уочених проблема у датој ужој научној области, као и познате начине решавања ових проблема; пружи сопствени критички осврт на представљање описаних проблема и решења; идентификује актуелан проблем, или проблеме, у ужој научној области за које би извео самостална истраживања и циљеве које би желео тим истраживањима да оствари; изложи форму очекиваног научног доприноса (нов модел, нова техника, нов приступ,...); изложи полазне хипотезе и очекиване научне резултате; наведе основне методе истраживања које ће користити при решавању постављеног проблема и образложи њихов избор; наведе план истраживања фазе истраживања, коришћење метода истраживања у појединим аспектима истраживања са предвиђеном динамиком реализације; наведе оквирни садржај рада као приказа резултата истраживања (најмање до нивоа секција у поглављима, пожељно до трећег нивоа хијерархије); наведе литературу коју ће користити у истраживању.

	Литература:
Према области у којој се истражује

	Број часова  активне наставе: 
	Теоријска настава: 
	СИР: 180 часова

	Методе извођења наставе

Правилник о докторским студијама Универзитета одбране детаљно садржи поступак пријаве, тока израде и одбране пројекта. Након консултација са потенцијалним ментором кандидат пријављује ширу тему истраживања Наставно-научном већу Војне академије. Веће оцењује погодност теме и одређује ментора. Након што се одобри тема, студент у лабораторији или истраживачком центру истражује тему уз помоћ ментора, при чему је обавезан да користи и литературу коју му је назначио ментор. Периодично у консултацијама са ментором проверава напредовање студента и по потреби га додатно усмерава. Студент по потреби врши и одређена мерења, испитивања или статистичку обраду података. Израђени пројекат се брани пред комисијом коју одређује Наставно-научно веће Војне академије након извештаја ментора да је пројекат завршен. Одбрањен пројекат је услов за пријаву докторске дисертације.

	Оцена  знања (максимални број поена 100)

	Оцена знања (максимални број поена 100)
	поена: 50
	Завршни испит 
	поена: 50

	Предиспитне обавезе
	50 поена
	Завршни испит 
	50 поена

	Пројекат
	50
	Усмени испит
	50


